CELEX: 32012D0747
Language: da
Date: 2012-12-03 00:00:00
Title: 2012/747/EU: Rådets afgørelse af 3. december 2012 om fastsættelse af den holdning, der skal vedtages på vegne af Den Europæiske Union i Det Blandede EØS-udvalg vedrørende ændring af protokol 31 (om samarbejde på særlige områder ud over de fire friheder) til EØS-aftalen

5.12.2012   
            
            
               DA
            
            
               Den Europæiske Unions Tidende
            
            
               L 333/1
            
         RÅDETS AFGØRELSE
   af 3. december 2012
   om fastsættelse af den holdning, der skal vedtages på vegne af Den Europæiske Union i Det Blandede EØS-udvalg vedrørende ændring af protokol 31 (om samarbejde på særlige områder ud over de fire friheder) til EØS-aftalen
   (2012/747/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 189 sammenholdt med artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
            
         
               (2)
            
            
               Ifølge artikel 98 i EØS-aftalen kan Det Blandede EØS-udvalg beslutte at ændre bl.a. protokol 31 hertil.
            
         
               (3)
            
            
               Protokol 31 til EØS-aftalen indeholder særlige bestemmelser og ordninger vedrørende samarbejde på særlige områder ud over de fire friheder.
            
         
               (4)
            
            
               Europa-Parlamentets og Rådets forordning (EU) nr. 911/2010 af 22. september 2010 om det europæiske jordovervågningsprogram (GMES) og dets første operationelle aktiviteter (2011-2013) (3) blev indarbejdet i EØS-aftalen ved Det Blandede EØS-udvalgs afgørelse nr. 139/2012 (4).
            
         
               (5)
            
            
               For Islands vedkommende blev anvendelsen af forordning (EU) nr. 911/2010 suspenderet ved Det Blandede EØS-udvalgs afgørelse nr. 139/2012, indtil Det Blandede EØS-udvalg træffer en anden afgørelse.
            
         
               (6)
            
            
               Det er hensigtsmæssigt at bringe suspensionen af anvendelsen af forordning (EU) nr. 911/2010 på Island til ophør fra den 1. januar 2013.
            
         
               (7)
            
            
               Protokol 31 til EØS-aftalen bør derfor ændres i overensstemmelse hermed.
            
         
               (8)
            
            
               Den holdning, som Unionen skal indtage i Det Blandede EØS-udvalg bør baseres på det udkast til afgørelse, der er knyttet til nærværende afgørelse —
            
         VEDTAGET DENNE AFGØRELSE:
   Artikel 1
   Den holdning, der skal vedtages på Den Europæiske Unions vegne i Det Blandede EØS-udvalg vedrørende den foreslåede ændring af protokol 31 til EØS-aftalen, baseres på det udkast til Det Blandede EØS-udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 3. december 2012.
      
         
            På Rådets vegne
         
         N. SYLIKIOTIS
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EUT L 1 af 3.1.1994, s. 3.
   
      (3)  EUT L 276 af 20.10.2010, s. 1.
   
      (4)  EUT L 309 af 8.11.2012, s. 21.
   
      UDKAST
      DET BLANDEDE EØS-UDVALGS AFGØRELSE Nr. …/2012
      af
      om ændring af protokol 31 (om samarbejde på særlige områder ud over de fire friheder) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 86 og 98, og
      ud fra følgende betragtninger:
      
                  1)
               
               
                  Europa-Parlamentets og Rådets forordning (EU) nr. 911/2010 af 22. september 2010 om det europæiske jordovervågningsprogram (GMES) og dets første operationelle aktiviteter (2011-2013) (1) blev indarbejdet i EØS-aftalen ved Det Blandede EØS-udvalgs afgørelse nr. 139/2012 (2).
               
            
                  2)
               
               
                  Det er hensigtsmæssigt at bringe suspensionen af anvendelsen af forordning (EU) nr. 911/2010 på Island til ophør.
               
            
                  3)
               
               
                  Protokol 31 til EØS-aftalen bør derfor ændres for at gøre det muligt, at dette ophør får virkning fra den 1. januar 2013 —
               
            VEDTAGET DENNE AFGØRELSE:
      Artikel 1
      I artikel 1, stk. 8c, i protokol 31 til EØS-aftalen udgår tilpasning e).
      Artikel 2
      Denne afgørelse træder i kraft dagen efter, at Det Blandede EØS-udvalg har modtaget den sidste meddelelse i henhold til EØS-aftalens artikel 103, stk. 1 (3).
      Den anvendes fra den 1. januar 2013.
      Artikel 3
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i,
         
            
               På Det Blandede EØS-udvalgs vegne
            
            
               Formand
            
            
               Sekretærer for Det Blandede EØS-udvalg
            
         
      
      
         (1)  EUT L 276 af 20.10.2010, s. 1.
      
         (2)  EUT L 309 af 8.11.2012, s. 21.
      
         (3)  [Ingen forfatningsmæssige krav angivet.] [Forfatningsmæssige krav angivet.]